Jack Kerouac

Údar agus file Meiriceánach ab ea Jack Kerouac (12 Márta, 1922 – 21 Deireadh Fómhair, 1969). Duine de scríbhneoirí móra a linne a bhí ann, agus é ina cheannródaí ar ghluaiseacht liteartha an Beat Generation in éineacht le William S.Burroughs agus Allen Ginsberg.

Saol 
Bhí Fraincis ó dhúchas ag Kerouac, agus níor thosaigh sé ag foghlaim Béarla ach in aois a shé bliana dó. Ba as Québec dá athair is dá mháthair, agus tógadh Jack le Fraincis, ionas gurbh í sin an teanga a labhraíodh sé riamh lena thuismitheoirí. 

Ba chlódóir é a athair, Léo Keroack (1889-1946). Bhí gaol ag Léo leis an mbráthair Marie-Victorin (Conrad Kirouac), scríbhneoir agus luibheolaí arbh é a chuir bun le gairdín luibheolaíochta Montréal. Gabrielle-Ange Lévesque (1895-1972) an t-ainm a bhí ar mháthair Jack (Jean-Louis), agus thugadh an mac "Mémère" uirthi. 

Col ceathair don pholaiteoir René Lévesque a bhí inti - an fear céanna a bhunaigh an Parti Québecois i ndeireadh na seascaidí agus a bhí ina Phríomh-Aire ar Québec sna blianta 1976-1985. Pósadh Léo agus Gabrielle-Ange i mí Dheireadh Fómhair 1915. 

Is beag a scríobh Jack ina theanga dhúchais seachas cúpla lámhscríbhinn, ach dealraíonn sé gur as Fraincis a bhreac sé síos an chéad dréacht don úrscéal On the Road.

Saothar 
Tá clú agus cáil ar a shaothar inniu, ach ní bhfuair sé aitheantas ceart lena lá féin. Scríbhneoir cultais a bhí ann ar dtús, is é sin, scríbhneoir nach raibh suim ach ag dornán beag díograiseoirí ann. Ba í Ann Charters, eagarthóir a chuid leabhar, a bhain amach aitheantas dó tar éis a bháis.

Bhí an-tionchar aige ar scríbhneoirí eile ar nós Hunter S. Thompson, Tom Robbins, Lester Bangs, Will Clarke, Richard Brautigan, Ken Kesey, Haruki Murakami agus Tom Waits. Luaigh an file Gaeilge Cathal Ó Searcaigh a thionchar sa dán (Do Jack Kerouac) in The Bright Wave/An Tonn Gheal, cnuasach dátheangach a foilsíodh sa bhliain 1986.

Is iad na leabhair is cáiliúla a tháinig óna pheann ná 

 On the Road, a chaitheann súil an scéalaí shiúlaigh ar shaol na Stát Aontaithe timpeall ar lár na fichiú haoise; 
 The Dharma Bums, a thugann cur síos ar chairdeas Kerouac leis an bhfile Gary Snyder (sa leabhar "Japhy Ryder") agus ar an dóigh ar fhoghlaim sé uraiceacht an Bhúdachais ó Snyder; 
 Big Sur, a thráchtann ar iarrachtaí an scríbhneora éalú ó aer an tsaoil chathartha i gcoillte Big Sur i gCalifornia; 
 Subterraneans, scéal dírbheathaisnéisiúil eile faoi shaol na n-ealaíontóirí is na n-intleachtóirí i Nua-Eabhrac; 
 Desolation Angels, inar inis sé conas a d'éirigh sé tuirseach den Bhúdachas; agus 
 Visions of Cody, arb é an saothar is saibhre, is éagsúla ó thaobh na stíle is na foirme de a scríobh Kerouac riamh. 
 Is féidir blas na dírbheathaisnéise a aithint ar na saothair seo go léir, ach is féidir a rá go raibh Kerouac ag iarraidh cineál miotaseolaíochta dá chuid féin a fháscadh as imeachtaí a shaoil.

Saothar

Úrscéalta 
 Orpheus Emerged (1944-1945; foilsithe 2002) (ISBN 0-7434-7514-3)
 And the Hippos Were Boiled in Their Tanks, le William S. Burroughs (1945; foilsithe 2008) (ISBN 978-1-84614-164-5)
 The Town and the City (1946-1949) (ISBN 0-15-690790-9)
 On the Road (1948-1956) (ISBN 0-14-004259-8)
 Visions of Cody (1951-1952) (ISBN 0-14-017907-0)
 Pic (1951 & 1969) (ISBN 0-7043-1122-4, as chló; le fáil faoi láthair in ISBN 0-8021-3061-5)
 Book of Dreams (1952-1960) (ISBN 0-87286-027-2)
Doctor Sax (1952) (ISBN 0-8021-3049-6)
 Maggie Cassidy (1953) (ISBN 0-14-017906-2)
 The Subterraneans (1953) (ISBN 0-8021-3186-7)
 Tristessa (1955-1956) (ISBN 0-14-016811-7)
 Visions of Gerard (1956) (ISBN 0-14-014452-8)
 Desolation Angels (1965) (ISBN 1-57322-505-3)
 The Dharma Bums (1957) (ISBN 0-14-004252-0)
 Lonesome Traveler (1960) (ISBN 0-8021-3074-7)
 Big Sur (1961) (ISBN 0-14-016812-5)
Satori in Paris (1965) (ISBN 0-394-17437-2, as chló; le fáil faoi láthair in ISBN 0-8021-3061-5)
 Vanity of Duluoz (1968) (ISBN 0-14-023639-2)
 Road Novels: 1957-1960 Douglas Brinkley, ed. (New York: Library of America, 2007) ISBN 978-1-59853-012-4

Filíocht agus píosaí eile 

 Atop an Underwood: Early Stories and Other Writings (1936-1943) (ISBN 0-670-88822-2)
 Mexico City Blues (1955)
 Scattered Poems (1945-1968)
 Book of Sketches (1952-1957)
 Good Blonde & Others (1955) (ISBN 0-912516-22-4)
 Old Angel Midnight (1956) (ISBN 0-912516-97-6)
 Heaven and Other Poems (1957-1962)
 Trip Trap: Haiku on the Road from SF to NY (1959) (le Albert Saijo agus Lew Welch)
 Pomes All Sizes (tiomsaithe 1960)
 San Francisco Blues (1954)
 Book of Blues (1954-1961)
 Book of Haikus (foilsithe 2003)
 Dear Carolyn: Letters to Carolyn Cassady (1983) (1000 cóip Curtha in eagar ag Arthur agus Kit Knight) ISBN 0-934660-06-9
 The Scripture of the Golden Eternity (1956) ISBN 0-87286-291-7
 Wake Up (1955)
 Some of the Dharma (1954-1955)
 Beat Generation (dráma scríofa sa bhliain 1957, ach níor thángthas air agus níor foilsíodh é go dtí an bhliain 2005)
 Jack Kerouac: Selected Letters, 1940-1956
 Jack Kerouac: Selected Letters, 1957-1969
 Windblown World: The Journals of Jack Kerouac (1947-1954)
 Safe In Heaven Dead (Agallaimh)
 Conversations with Jack Kerouac (Agallaimh)
 Empty Phantoms (Agallaimh)
 Departed Angels: The Lost Paintings
 Readings by Jack Kerouac on the Beat Generation (1959) (LP)
 Poetry For The Beat Generation (1959) (LP)
 Blues And Haikus (1960) (LP)
 The Jack Kerouac Collection (1990) 
 The Jack Kerouac Romnibus(1995) 
 Reads on the Road (1999) 
 Doctor Sax & Great World Snake (2003) 
 Door Wide Open (2000) le Joyce Johnson. Litreacha ó Kerouac.

Scannáin 
 Pull My Daisy (1959 - gearrscannán)   
 What Happened to Kerouac? (1986 - clár faisnéise)

Tagairtí 

Kerouac, Jack
Kerouac, Jack
Kerouac, Jack
Kerouac, Jack
Kerouac, Jack